آرتور استنلی ادینگتون، د سفریایی که د ما می سال ۱۹۱۹ که گات افتو گرته ای که د بریتانیا گپ بی، رئت وه سوبرال سیارا برزیل و میناوه پرینسیپ د بال دریا افتونشین افریقا، د انازه گرتن کوت بیین گرانشت عدسی نیر آستاره د گات رد بیین د نزیکی خورشیر سردیاری می کرد دس آخر فئمس که جاگه لیز گرتن آستاره د خورشیر فره دیرتره. ای حال و بال نوم وایه عدسی گرانشتی نه وه خوش گرت و حال و بال آستاره یایی که دیاری می کردن دو براور بیشتر د حال و بار د سینه گوتن سریشت دونسمنی نیوتنی بی. وا یه، ای حال و بار وا د سینه گوتن هومبراوری میدونی انیشتین(هومبراوری)یا نسبیت خلک من هومبائی بی .ادینگتون گوت که نتیجه یا که انجوم گرته بینه د سینه گوتن انیشتین انیشتین نه پشت راسگری می که و مجله تایمز د هفتم نوامر همو سال وا انتخاو سرداسون که د زیر پشت راس کنی د سینه گوتن انیشتین بی گزارشت ده که: """"وض آلیشتی که ها د دونسمنی، ویر و باورمنی تازه د باره جهون،ائتقاتیا نیوتن ده فاییده نارن."""" ماکس بورن، جاییزه گر نوبل د نسبیت خلک من چی ‹‹ گپ ترین چی ای که مین دس و شاکار فرگ بشر دباره طبیعت هئ›› ویرکرد داشته و هنی ئم پل دیراک که وه ئم یه گل د جاییزه گریا تر نوبله وه نه چی یه گل د ‹‹ گپ ترین چیا مین جسته بیه دونسمنی تا او گات›› دونه. ای گوته یا و تبلیغیایی که نها وه انجوم گرت، باعث بی که وه فره نوم دیار بوئه.و دکل وه د ریتراز جهونی نومدیار بی که وه یه گل خوش سرانجومی نازار سی یه گل دونسمن د کل عالم بی.